14 Jehova a qala ho hlahisetsa Solomone+ mohanyetsi,+ e leng, Hadade Moedomo oa bana ba morena. O ne a le Edomo.+ 15 Eitse ha Davida a hlasela Edomo,+ ha Joabe molaoli oa lebotho a nyoloha ho tla pata ba bolailoeng, a leka ho bolaea e mong le e mong e motona Edomo.+ 16 (Etsoe Joabe le Baiseraele bohle ba ile ba lula moo ka likhoeli tse tšeletseng ho fihlela a felisitse e mong le e mong e motona Edomo.) 17 Hadade a qala ho baleha, eena hammoho le banna ba bang ba Baedomo ba bahlanka ba ntat’ae, hore ba kene Egepeta, ha Hadade e ntse e le moshanyana. 18 Kahoo ba tloha Midiane+ ’me ba kena Parane eaba ba nka banna ho tloha Parane+ ’me ba kena Egepeta ho Faro morena oa Egepeta, eo joale a ileng a mo fa ntlo. Hape, a mo abela bohobe, ’me a mo fa naha. 19 Hadade a tsoela pele ho fumana kamohelo+ mahlong a Faro, hoo a ileng a mo fa mosali,+ morali’abo mosali oa hae, morali’abo mofumahali Tahapenese. 20 Ka mor’a nako morali’abo Tahapenese a mo tsoalla mora oa hae Genubathe, ’me Tahapenese a mo khoesetsa+ ka tlung ea Faro; Genubathe a hlola ntlong ea Faro har’a bara ba Faro.